El Consorci d’Educació diu que el cas està a punt de resoldre’s\n3 min. Barcelona 25/09/2019 23:49\n651x366 Aula d’una escola de Badalona, en una imatge d’arxiu. / CÈLIA ATSET Aula d’una escola de Badalona, en una imatge d’arxiu. / CÈLIA ATSET\nAvui fa dues setmanes que va començar el curs escolar. Però no per a tots els alumnes: el fill de Gemma Tutusaus hauria de cursar 6è de primària -per tant, educació obligatòria- però no té plaça en cap centre educatiu de Barcelona. “Tenim el nen a casa, sense anar a l’escola, i fent malabars per organitzar-nos”, lamenta la Gemma a l’ARA. Atribueix la situació a un error burocràtic causat per “la ineficàcia de l’administració”.\nEl cas és el següent: a meitat de curs de l’any passat la Gemma va voler canviar d’escola el seu fill, que aleshores feia 5è de primària en una privada. Finalment va decidir esperar-se i fer-ho a través de la preinscripció escolar, al mes de maig. “Vam fer la preinscripció a l’escola concertada on està escolaritzat el seu germà. Per recomanació del Consorci, només vam posar aquella escola; volíem lluitar perquè hi pogués entrar, tot i que érem conscients que probablement no hi hauria plaça d’ofici”, explica. Efectivament, els mals presagis es van complir i, a mitjans de juny, l’administració els va confirmar que no tenien plaça a l’escola seleccionada. La Gemma, aconsellada pel Consorci, va presentar una reclamació a través de l’escola per sol·licitar ampliar la ràtio -permetre a l’escola admetre més alumnes- i, quan va veure que encara no tenien plaça per al seu fill, en va posar una altra a títol personal. Dos mesos després, les sol·licituds estan encallades.\nQuan va veure que ja era setembre i continuava sense plaça, la Gemma va buscar un centre alternatiu i en va trobar un de concertat al barri amb una plaça a sisè de primària. “Vam mirar de matricular-lo allà però tampoc podem: és el Consorci qui ens ha d’assignar escola en cas que no ens concedeixin l’augment de ràtio”, afirma la Gemma. És a dir, abans de donar-li plaça s’ha de resoldre la reclamació que va interposar al juliol. Per això denuncia: “Estem atrapats en mans de l’administració, que no ens dona resposta però tampoc ens deixa avançar per un altre camí”.\nDisposats a anar a una altra escola\nLa Gemma no sap quan podrà portar el seu fill a l’escola, ni tampoc en quin centre serà. “Hem informat que tenim el nen sense escolaritzar i que estem disposats a anar a una altra escola, i l’única resposta que obtenim és que ens hem d’esperar”, diu indignada. Només ha aconseguit parlar amb l’inspector d’Educació de la zona, però no li ha pogut donar cap informació sobre el tema.\nFonts del Consorci consultades per l’ARA han explicat que el cas està a punt de resoldre’s. Afirmen que aquest expedient s’ha allargat per dos motius: d’una banda, perquè no compleix el requisit de reservar places per als germans perquè no estan a la mateixa etapa educativa; i, d’una altra, perquè el fill de la Gemma no constava en llista d’espera perquè no es va marcar que fos una plaça d’ofici. Mentre esperen a casa, la Gemma continua reivindicant el “dret a l’educació” del seu fill i a accedir-hi -tal com diu la llei catalana- en condicions d’equitat i igualtat.


Consulta plebiscitària -@RevistaTreball\nConsulta plebiscitària Revisat per Revista Treball a oct. 20 . En un tres i no res, el president Mas va esclafar el martell a la porcellana fina de la unitat ( metàfora precisa i brillant de Joan Herrera) i la consulta se’n En un tres i no res, el president Mas va esclafar el martell a la porcellana fina de la unitat ( metàfora precisa i brillant de Joan Herrera) i la consulta se’n Rating: 0\nEsteu aquí: Home » Opinió » Consulta plebiscitària\nEn un tres i no res, el president Mas va esclafar el martell a la porcellana fina de la unitat ( metàfora precisa i brillant de Joan Herrera) i la consulta se’n va anar a orris. Enrere quedaven els programes electorals, les declaracions parlamentàries, els acords de forces polítiques catalanes diverses respecte a la resposta, la defensa de la consulta al Congrés dels Diputats, el suport (sempre de la mà d’ICV-EUIA) de partits espanyols, europeus i llatinoamericans, la mobilització popular….\nAra la Consulta és transforma en un plebiscit a favor de la independència a l’espera de confeccionar la candidatura d’El President per a convocar eleccions avançades. Ras i curt: el president Mas malbarata (per raons de partit, no de país) el consens polític i social més preuat al voltant d’una consulta amb garanties democràtiques, de la qual sortís una resposta clara de la voluntat dels catalans.\nEl independentisme polític i social no pot caure en el parany de fer costat a una consulta plebiscitària fruit d’una estratègia electoral i, molt menys, en substituir la consulta de tots (també dels no independentistes) per unes eleccions al Parlament de Catalunya, que poden ser indicatives però mai definitives sobre la voluntat ciutadana que cal que s’expressi, amb tot els ets i uts, en un referèndum vinculant tal com fem amb l’Estatut.\nO és que per a declarar unilateralment la independència en tenim prou amb 68 diputats i no com a mínim 90, que són els que nosaltres (no l’Estat) vam acordar que eren els necessaris per emprendre una reforma estatutària. O és que el vot del ciutadà de Bagà val menys que el de Tarragona, Lleida o Girona. Un Parlament es pot escollir de moltes maneres, però en un referèndum tots els vots han de tenir el mateix valor.\nEl repte principal de l’independentisme no és aconseguir la secessió de Catalunya sinó fer-ho d’una manera clara, neta i àmplia. Res de nou, només cal resseguir la història del catalanisme farcida de regeneració democràtica i cohesió social. A més a més, l’independentisme d’esquerres no hauria de supeditar l’agenda política a la social. La manera millor d’aconseguir complicitats en el projecte nacional per construir un nou Estat és apostar (com a Escòcia) per la defensa de l’Estat del Benestar i la gestió pública de serveis bàsics com l’aigua.\nLa capacitat de persuasió de l’agit-prop presidencial és extraordinària, així com la d’alguns mesells d’empassar-se els gripaus. Les retallades del Govern Mas són de collita pròpia, no imposades pel govern de l’Estat. A l’escola pública li manquen diners, entre d’altres raons, perquè la consellera Rigau reparteix milions d’euros en concerts a les escoles concertades de l’Opus. Unes eleccions plebiscitàries son el parany perfecte i punyent per aconseguir que la gent d’esquerres voti a la dreta.\nPD. Aquest cap de setmana celebro el quarantè aniversari del meu ingrés a la Joventut Comunista de Catalunya. El meu compromís polític amb els comunistes catalans i la gent d’ICV ha estat, ben segur, una de les coses millors que m’han passat a la vida. En dono gràcies als que, dissortadament, ja no hi són –tot i què els tinc ben presents!- i als que continuen el combat amb fermesa, perseverança i intel·ligència, pels quals tinc gratitud eterna. Salut i llarga vida!\n20/10/2014 a les 4:48 pm\nEt recordo molt be i de temps molt dolents que varen acavar prou malament. Sempre vas lluitar per la unitat de la organització i amb el cor a la mà contra gent que volia trencar a tota costa.\nEs trist que estem a punt d’acavar igual i que alguns noms es repeteixin.


González Byass recupera vinyes velles al cor d’Espiells\nHo fa en el marc d'un projecte anomenat 'Ángel de Viñas'\nEl projecte Àngel de Viñas de González Byass recuperarà dues parcel·les singulars a la zona d’Espiells, a l’Alt Penedès. La iniciativa neix de la mà de la marca i la seva Fundació en col·laboració amb la Universitat Politècnica de Madrid i té per objectiu recuperar i tenir cura de vinyes velles d’arreu del territori vitivinícola de l’Estat.\nSigui com sigui, i en aquest cas concret, l’actuació pretén recuperar i conservar dues vinyes de xarel·lo i macabeu localitzades a Espiells, zona vitivinícola històrica de l’Alt Penedès. Amb 40 i 50 anys de vida, respectivament, se situen en un petit enclavament rural amb molta riquesa natural i vitícola.\nTotes dues parcel·les, fins ara treballades per diverses generacions d’una família de viticultors vinculada durant anys a Vilarnau i procedents d’Espiells, seran les protagonistes de la segona acció d’aquest pla.\nLa primera parcel·la, de la varietat xarel.lo, compta amb una extensió de 1,2 hectàrees. Des del 2019, Oriol Roig, integrant d’una família de viticultors vinculada a Vilarnau, té cura aquesta vinya de 40 anys d’antiguitat dividida en dues parcel·les. Una es troba a la part superior del vessant i es va empeltar manualment el 1982; l’altra, a la part inferior, va ser empeltada el 1984.\nLa segona vinya, de la varietat macabeu i amb 0,4 hectàrees, es va plantar el 1972 per l’avi d’en Roig. Mig segle després, compta amb uns ceps d’aquesta varietat que segueixen un marc propi de l’època de 13 per 5 pams, amb un terra franc-argilós amb molt bon drenatge. La vinya conserva peu rupestre (Rupestris du Lot), molt emprat després de la plaga de la fil·loxera i avui força en desús a la regió del Penedès.\nEl sòl i els ceps d’aquestes dues parcel·les acolliran les tasques dels professionals de González Byass per cuidar el patrimoni natural de l’indret. Així, en els primers compassos del 2022, comença el segon capítol d’”Àngel de Viñas”, un projecte que va començar l’agost del 2021 amb la recuperació d’una vinya de 74 anys de la Denominació d’Origen Rueda, ubicat a Madrigal de les Altes Torres (Àvila).\nSobre ‘Ángel de Viñas’\nEmmarcat en el pla sostenible de González Byass “5+5 Cuidant el Planeta”, Ángel de Viñas treballa per recuperar i conservar les vinyes velles de l’Estat creant un ecosistema global i cooperatiu que agrupi tècnics, divulgadors, historiadors i universitats.\nCreat juntament amb la seva Fundació i en col·laboració amb la Universitat Politècnica de Madrid, la iniciativa obre una finestra cap al passat que permet caminar en la direcció que fixa l’Objectiu de Desenvolupament Sostenible número 15 sobre “Vida d’ecosistemes terrestres”.\nPer aconseguir el seu objectiu, el projecte integrarà, anualment, tres vinyes singulars que González Byass adquirirà el compromís de preservar la seva existència, mantenir la seva explotació i donar suport a la seva divulgació. Les vinyes seleccionades comptaran, durant un mínim de tres anys, amb una protecció econòmica que garanteixi la continuïtat del pla, que podrà consistir en la compra del raïm, el vi o el suport a les tasques necessàries per a la seva conservació.\n“Ángel de Viñas” és, segons la companyia, un nou exemple del seu compromís per la cura i la protecció del sòl i les vinyes, una filosofia que guia el seu dia a dia als llocs on es troba i que ara amplia al resta de la geografia vitivinícola de l’Estat.


Antic Ajuntament de Sant Andreu de Palomar - Barcelona - Sant Andreu - Pobles de Catalunya\nAntic Ajuntament de Sant Andreu de Palomar\nAntic Ajuntament de Sant Andreu de Palomar (Barcelona - Sant Andreu - Barcelonès)\nBarcelona - Antic Ajuntament de Sant Andreu (Foto: Albert Esteves, 2019)\nBarcelona -Antic Ajuntament de Sant Andreu. Detall balconada façana principal (Foto: Graciel·la Vidal, 2017)\nBarcelona - Antic Ajuntament de Sant Andreu. Detall esgrafiat sobre balcó (Foto: Graciel·la Vidal, 2017)\nBarcelona - Antic Ajuntament de Sant Andreu. Detall escut porta Malats (Foto: Graciel·la Vidal, 2017)\nBarcelona - Antic Ajuntament de Sant Andreu. Escut porta principal seu districte Sant Andreu (Foto: Graciel·la Vidal, 2017)\nJoan Serret Gambús\nEl lloc de Palomar està documentat des de l'any 992. Des de 1034 se l'associa amb el patró de la parròquia, sant Andreu. Entre els segles XI i XIII es va anar configurant un petit poble al voltant de l'església i es va constituir la universitat dels parroquians o el Comú, que va regir la població fins que l'any 1897 Sant Andreu de Palomar, juntament amb altres pobles del Pla de Barcelona, va ser agregat a la capital.\nL'edifici de l'antic ajuntament, ara seu del districte, està situat justa davant de l'església parroquial, presidint la plaça Orfila. Va ser construït l'any 1867 sobre els fonaments de l'edifici antic. Va ser incendiat l'any 1870 (fet que va comportar la pèrdua de tots els documents antics) i restaurat poc després. L'any 1915 s'hi va afegir un cos amb façana al carrer Malats, adquirint la seva actual fesomia.\nÉs un edifici de planta rectangular format per planta baixa i dos pisos, amb un disseny funcional, que se segueix en l'ampliació de la part nord. La porta principal està flanquejada per dues columnes i la clau de la llinda està decorada amb un escut antic de la ciutat. A la planta intermèdia s'obren dos balcons correguts, amb baranes de ferro forjat que mostren decoracions d'escuts. Al pis superior, s'obren finestres i a sobre, òculs per a la ventilació de les golfes. Destaquen els esgrafiats a les llindes de la primera planta, que volen fer joc amb el dibuix dels balcons. La porta del carrer Malats està coberta amb un escut de la ciutat en pedra.


Institut Can Vilumara - PRESENTACIÓ DEL PROGRAMA SALUT I ESCOLA\nPRESENTACIÓ DEL PROGRAMA SALUT I ESCOLA\nEl dept. d'Educació i el dept. de Salut van posar en marxa fa anys el Programa Salut i Escola amb el propòsit de potenciar la coordinació dels centres docents, els serveis educatius i els serveis sanitaris en accions de promoció de la salut i d'atenció a l'alumnat.\nEl dilluns 26 de setembre la sra. Charo Estudillo, la nostra referent del Programa Salut i Escola vindrà a presentar-se i a explicar a l'alumnat de 1r d'ESO i a recordar a la resta com funciona aquest servei a Can Vilumara.\nOfereix una consulta oberta i confidencial per a l'alumnat en dates determinades i alguns tallers en l'àmbit de les tutories de l'ESO sobre prevenció del Bullying i ciber/assetjament, assistència en primers auxilis o sexualitat en l'adolescència.


Taradell Bloc: L'empresa FUSREI de Taradell fabrica els tancaments i portes del pavelló espanyol a l'exposició Floriade 2012 dels Països Baixos\nL'empresa FUSREI de Taradell fabrica els tancaments i portes del pavelló espanyol a l'exposició Floriade 2012 dels Països Baixos\nL'empresa taradallenca FUSREI SL (www.fusrei.com) és l'encarregada de subministrar els tancaments exteriors i portes interiors amb fusta massissa del pavelló espanyol a l'exposició internacional Floriade 2012 a Venlo (Països Baixos). Aquesta és una exposició internacional d'horticultura que es celebra cada 10 anys. La Floriade 2012 se celebrarà entre el 5 d'Abril i el 7 d'octubre d'aquest any.\nFUSREI ha fabricat obertures basculants amb motor, obertures oscil·lobatents, portes exteriors, vidrieres amb obertura antipànic, portes d'entrada principal, i diverses portes interiors amb tricapa. Tot amb fusta de Flandes laminat i avet.\nEl pavelló tindrà una superfície de 267 metres quadrats interiors i 130 metres quadrats d'entarimat exterior. Té una nau central de més 7,5 metres d'alçada, amb un disseny on predominen les formes arrodonides. L'estructura és totalment amb fusta, així com la major part del pavelló, que juga amb la fusta i el vidre. Per la seva fabricació s'ha tingut molt en compte els materials, d'alta eficiència energètica, i el sistema de muntatge i disseny, ja que aquest pavelló, un cop acabada l'exposició, tornarà a ser desmuntat. La construcció va a càrrec de l'empresa Suïssa Nüssli amb delegació a Catalunya, i el projecte executiu i d'obra l'ha dut a terme l'estudi vigatà Garraux Carrera arquitectes.\nJa està convocada la desena edició del Premi liter...\nLa feina dels Tonis de Taradell i de l'Alzinar de ...\nLa zona de La Plaça ja està asfaltada\nLa UD Taradell perd per 3 a 1 al camp del Castella...\nEl CP Taradell perd a casa amb el Girona (2 - 5)\n"El primer foc" guanya el concurs de carrosses d'u...\nTaradell tindrà un nou giratori a l'alçada de can ...\nUn total de 25 carrosses participaran a la rua de ...\nJa està oberta la convocatòria per optar al llogue...\nAquest divendres comencen les jornades de portes o...\nL'empresa FUSREI de Taradell fabrica els tancament...\nLa gent gran de Taradell participa al taller "Els ...\nEl CP Taradell perd a Caldes amb un arbitratge dec...\nAlgunes imatges del Carnaval infantil de Taradell\nL'asfaltat de La Plaça es farà aquesta pròxima set...\nEls taradellencs que tinguin domiciliat l'IBI tind...\nAquest dijous es fa el ple municipal del mes de fe...\nNou apartat a Taradell.com\nEl mercat dels dimecres ja només es fa dins la pla...\nJa estan obertes les inscripcions per la 2a cursa ...\nAlgunes imatges de la Copa Osona de trial a Taradell\nLa UD Taradell es retroba amb la victòria després ...\nPer primera vegada a Taradell es farà un concurs d...\nEl popular Richard serà el pregoner del Carnaval d...\nEl pantà de Taradell totalment glaçat\nL'Associació teatral 'Canya que no és conya' prepa...\nL'atur puja en 26 persones a Taradell durant el me...\nLa UD Taradell empata a Sant Vicenç en un bon part...\nLa neu obliga a ajornar la prova de Taradell de la...\nFesta escocesa a Taradell aquest dissabte\nRecull d'imatges de la nevada de les últimes hores...\nTaradell edita una Guia d'acollida per als nous em...\nTaradell enceta aquest diumenge la Copa Osona de t...


Hem iniciat l’any 2018 amb il·lusió i amb esperança. Les dades d’activitat ens indiquen una tendència continuada a la recuperació del sector de la edificació en general, concentrant els majors repunts en l’activitat residencial, tot i que si posem el focus a Catalunya, la molt especial situació política del país podria comportar majors incerteses.\nLa resta de dades disponibles com són l’increment de les transaccions immobiliàries, l’atorgament d’hipoteques o l’evolució del preu dels habitatges, igualment confirmen aquesta tendència. També detectem que malgrat seguir existint diferents ritmes de recuperació, l’efecte taca d’oli es va estenent al territori més enllà del motor que suposa la ciutat de Barcelona i l’àrea metropolitana. Ja portem un temps comentant com està canviant l’exercici professional, i no cal dir com ho farà en el futur. Creiem que la visió estratègica del Col·legi ha de passar per avançar-se a aquests canvis, posant la professió i tota la seva multiespecialització al centre de la seva missió. I per poder-ho fer amb la mateixa excel·lència que les juntes que ens han precedit, hem d’actuar amb anticipació.\nPer això, aquest any hem preparat una sèrie d’accions orientades a preparar-nos amb visió a llarg termini, per afrontar el futur de l’exercici de la nostra professió des del suport personalitzat i ajustat a la necessitat de cada integrant del CAATEEB.\nPer això emprendrem la transformació del model de gestió informàtica cap a un sistema CRM, que ens permeti agilitzar els processos, modernitzar-los i sobretot disposar d’un coneixement minuciós de les necessitats dels professionals i avançar-nos des del coneixement a oferir-los el suport específic que els cal. Posant el col·legiat al centre de tot. Volem seguir fent créixer la professió i per això donarem continuïtat a la campanya adreçada als més joves per despertar-ne l’interès per la nostra professió i els estudis de grau que hi donen accés. En aquest sentit és destacable que al setembre passat a l’EPSEB es van incrementar un 43% les matriculacions.\nFarem també accions per apropar el Col·legi a companys que per diferents raons no formen part del col·lectiu. Obrirem el CAATEEB als afiliats i posarem en valor els serveis col·legials i aquelles tasques que només el Col·legi pot fer per a nosaltres, com la representació i defensa col·lectiva. L’expressió de què “la unió fa la força” es confirmarà més que mai en els propers temps, i hem d’estar ben units per sortir reforçats dels canvis que venen.\nSeguirem impulsant des del Col·legi la creació i millora de les eines electròniques que facilitin el nostre dia a dia, reforçarem el nostre lideratge en noves metodologies, promourem l’especialització i la certificació dels professionals, oferirem formació per poder competir amb la major projecció, sense oblidar els companys en situacions professionals difícils, als que aportarem acompanyament, facilitats per formar-se o recursos en la recerca de feina.\nEl col·legiat al centre de tot\nEstem convençuts que la bona base tècnica de què disposem, combinada amb una bona assessoria i suport tècnic i legal, i un bon programa de formació i informació, ens ha de permetre sortir enfortits davant dels canvis; si ens preparem a consciència serem imprescindibles, serem el experts necessaris de l’edificació superant la condició de tècnics obligatoris. Treballarem per explicar a les administracions i al sector que la bona praxi professional que hem reforçat amb el codi deontològic ha d’anar necessàriament aliada amb uns honoraris adequats i suficients.\nI no defallirem en la tasca de promoció de la professió, amb diferents campanyes i accions en els mitjans de comunicació, però també amb l’esforç continuat per a ser presents, influents i molt participatius en totes les taules, comissions i reunions on la nostra professió hi té alguna cosa a dir. Tenim un Col·legi modern, actiu i amb iniciativa, una organització bolcada a ser útil als seus integrants, amb tot un ampli ventall de serveis: des de l'atenció directa, com la creació d'eines tècniques i metodologies de treball, a la influència i presència a les administracions i les institucions, la labor normativa, la formació, la presència als mitjans de comunicació, o la defensa dels interessos professionals.\nEstem convençuts que aquesta focalització posant el col·legiat al nucli de la nostra activitat és clau per què el Col·legi segueixi comptant amb la vostra confiança, no pas per ser o no obligatori, sinó per ser-vos útil. Econòmicament seguim disposant d’una entitat robusta i solvent, amb uns recursos que s’administren de manera austera i curosa, i que permeten afrontar accions de llarg recorregut que sens dubte revertiran en una millora de la prestació dels serveis i de l’atenció als col·legiats, de la promoció de la professió, i de la gestió de la institució.\nPer tot l’anterior hem decidit que l’any 2018 es reconegui com a l’any de l’Arquitectura Tècnica 360, amb el doble esperit de reconèixer i atendre de manera integral les necessitats de les diverses ocupacions de l’arquitecte tècnic com a professió de professions, adreçant-los els serveis que precisen de manera àgil, eficient i personalitzada, i també com un missatge a la societat de la funció complerta que desenvolupa l’aparellador en el sector.


ASSSOLITS AMB ÈXIT ELS OBJECTIUS DE SOSTENIBILITAT AMBIENTALS – Pirineus TV\nASSSOLITS AMB ÈXIT ELS OBJECTIUS DE SOSTENIBILITAT AMBIENTALS\nEls Campionats del Món de Descens i Eslàlom celebrats a la Seu d’Urgell el passat setembre han millorat els objectius del programa de sostenibilitat ambiental marcats per l'organització.\nSegons conclou l'informe final, es van generar 6,2 quilograms de residus per cada 100 persones, una xifra tres vegades inferior a l'establerta com a objectiu. Una dada significativa tenint en compte que van passar pel Parc del Segre un total de 27.700 persones.\nTambé es van assolir bones dades en relació amb el reciclatge de residus, se'n va reciclar el 81% enfront del 70% marcat com a objectiu.\nCal destacar els més de 72.000 objectes de vaixella i envasos de beguda reutilitzables usats durant l'esdeveniment esportiu així d'evitar emprar-ne d'un sol ús.\nAsseguren que les mesures respectuoses amb el medi ambient han representat un 2,1% de la despesa total del pressupost de l'esdeveniment, uns 16.000 €.\nParlen al vídeo: NÚRIA TOMÀS, REGIDORA MEDI AMBIENT AJUNTAMENT LA SEU


La importància d'un consultor SEO per empreses\n14 maig 2021 03:37\nCONTINGUT PATROCINAT | 22 octubre 2020\nDe què li serveix a la teva empresa tenir una pàgina web si no rep visites? Ningú mira més enllà dels primers resultats de Google! És per això que la figura del consultor SEO s'ha fet imprescindible per guanyar visibilitat en línia.\nEl posicionament orgànic o SEO (Search Engine Optimization) és una de les eines més poderoses de l'màrqueting digital. Comptar amb un consultor especialitzat en el mateix és clau perquè el teu lloc web corporatiu escali posicions en els cercadors fins alçar-se amb el primer lloc.\nQuè pot fer un consultor SEO per la teva empresa?\nUn assessor SEO és aquell professional que s'encarrega d'optimitzar a l'màxim el posicionament d'un lloc web dins dels resultats de cerca (SERP). La seva tasca s'estructura en quatre fases:\n· Auditoria SEO: analitza en profunditat quina és la situació actual de la teva pàgina web corporatiu.\n· Optimització de l'SEO on i off page: corregeix els errors interns i externs a la teva pàgina web que l'allunyen de les primeres posicions a Google.\n· Estratègia personalitzada: dissenya un pla d'acció integral que li permeti a la teva empresa assolir els seus objectius digitals.\n· Mesurament de resultats: monitoritza l'impacte de les mesures adoptades.\nLa consultories SEO millora la presència online de la teva empresa a tots els nivells possibles. Així, a més de crear continguts Google friendly, perfecciona altres aspectes clau del màrqueting digital (com el disseny web, la presència en xarxes socials i el SEM.)\nCom en totes les professions, és essencial elegir un assessor SEO per la teva empresa que sàpiga realment el que es porta entre mans. Un bon exemple d'això és Santi López, compte de la qual d'Instagram ja té més de 1.100 seguidors.\n3 Raons per contractar una consultoria SEO per la teva empresa\nAmortitza el teu lloc web corporatiu\nPosar la pàgina web de la teva empresa en mans d'un expert en SEO és essencial per fer-la funcionar de forma realment eficient. Aquest tipus d'especialistes permeten aprofitar tots els avantatges de l'posicionament orgànic en benefici del teu negoci. En conseqüència, no només atrauràs més trànsit, sinó també aconseguiràs que aquest sigui qualificat.\nUn consultor SEO porta la teva competitivitat a l'següent nivell\nAmb un Internet superpoblat i cada vegada més competitiu es fa fonamental comptar amb un especialista que aconsegueixi posar els algoritmes de Google de la teva part. El resultat d'això és que el teu lloc web endavant (literalment) als teus competidors (el que es tradueix en més possibilitats de captar i convertir a possibles clients.)\nL'objectiu final de la consultoria SEO no són tant els cercadors com les persones.Todos sabem que, quant millor se sentin els visitants dins de la teva pàgina web, més possibilitats tindràs de convertir-los en clients. Així, el treball d'un professional de l'SEO és esprémer a l'màxim totes les possibilitats que ofereix el màrqueting digital per aconseguir aquesta meta.\nLa crisi de l'coronavirus ens ha deixat un ensenyament innegable: els negocis seran digitals o no seran. Ergo, el consultor SEO es revela com la millor arma de la teva empresa per trepitjar fort a Internet. A què esperes per comprovar per tu mateix tots els seus avantatges?


Un foc crema la coberta d'una fàbrica abandonada de Santa Perpètua de Mogoda\nEl digital dels que votaran Sí. N. 2210. Dimecres, 22 de maig de 2013 15:22 h\n22.05.2013 ! 15:17 h Dotze anys de presó pels pares de dues nenes gambianes per practicar-los l'ablació\n22.05.2013 ! 15:08 h El CCCB revindica al cineasta, pensador i escriptor Pasolini a través de la seva relació amb Roma 22.05.2013 ! 15:05 h Montoro obre la porta a abaixar l'IVA als menjadors escolars com demana la Comissió Europea\n22.05.2013 ! 15:01 h Els inversors estrangers deixen d'invertir prop de 58.000 milions en deute públic de l'Estat el 2012\n22.05.2013 ! 14:55 h La jutgessa busca proves del falsejament de comptes per part de l'exgerent als ordinadors de la Cooperativa de l'Aldea\n22.05.2013 ! 14:49 h La policia espanyola nega els maltractaments denunciats al CIE de la Zona Franca 22.05.2013 ! 14:47 h El Parlament s'adhereix amb un reconeixement institucional al dia internacional contra l'homofòbia\n22.05.2013 ! 14:46 h Singular Aircraft utilitzarà l'Aeroport d'Alguaire com a base de proves pel prototip d'avió amfibi no tripulat que està desenvolupant\n22.05.2013 ! 14:46 h Preocupació entre les cambres de comerç per si desapareix el primer tren TAV diürn Camp-Madrid\n22.05.2013 ! 14:42 h Uns 1.800 professionals de la música es troben al PrimaveraPro més internacional de les seves quatre edicions\nDijous, 12 de juliol de 2012 14:51 h\nSanta Perpètua de Mogoda (ACN).- Un incendi ha cremat aquest dijous al migdia la coberta d'una fàbrica abandonada a Santa Perpètua de Mogoda (Vallès Occidental), segons han informat els Bombers de la Generalitat, que han rebut l'avís quan passaven pocs minuts d'un quart de dues del migdia. Un total d'onze dotacions s'han desplaçat fins a la nau, situada al carrer Obradors i on actualment no hi ha cap activitat, tot i que la majoria d'elles s'han retirat poc després ja que les flames s'han pogut extingir molt ràpidament i només quatre s'han quedat per acabar d'extingir l'incendi. La coberta afectada estava feta de fibra de vidre.\nEDITORIALS #Setzemilmilions de raons per dir prou


2Importància de l'obra a la seva època\nCommuta la subsecció Repercussió\n3.1.1Humanisme Carolingi (S.VIII-X)\n3.2.1Interpretació del clàssic\n3.3Consolidació tripartita del tractat\n3.3.1La remodelació de Claude Perrault (1613-1688)\n3.3.2Propagadors de la teoria tripartita\n3.4Propostes arquitectòniques radicals en la Il·lustració\n3.5El segon origen: Rondelet (1743-1839)\nEls temes dels llibres que componen el tractat De Architectura es poden dividir en tres, en les mateixes parts que segons Vitruvi es compon l'arquitectura: construcció, gnomònica i mecànica. Cal fer esment que aquesta visió tripartita de l'arquitectura no es correspon amb l’anomenada Tríada Vitruviana (solidesa, funcionalitat i bellesa), també anomenada Teoria Tripartita de Vitruvi, molt difosa a partir del segle XVII com un resum dels principis vitruvians.\nEl llibre el comença amb una dedicatòria a l'Emperador César August, amb la que a més d'agrair-li el que fa per l'Imperi, l'explica que amb aquest compendi de llibres li dona les regles de l'arquitectura per als seus futurs edificis, tant públics com privats, i perquè pugui valorar, a través d'aquestes regles, si els que ja ha fet construir són correctes.\nFinalitza el llibre dedicant-se als materials que, procedents d'altres substàncies, transformats i manipulats, adquireixen les propietats dels colors, dels quals indica a quines estances són més adients segons la seva funció i l'estació de l'any. Vitruvi se centra en explicar els procediments i materials amb què convé fer les pintures per obtenir un bon acabat, tot explicant les propietats dels colors. Probablement aquest llibre, amb el que Vitruvi acaba la part constructiva del seu tractat, és una transcripció més o ments directa d’algun tractat preexistent.\nLodoli i Laugier consideraran el problema del pas de les formes de fusta, pròpies de la cabana o temple primitiu, a formes de pedra.\nObtingut de «https://ca.wikipedia.org/w/index.php?title=De_Architectura_Libri_X&oldid=30219382»\nLa pàgina va ser modificada per darrera vegada el 26 maig 2022 a les 01:17.


Audi aconsegueix una producció històrica de 25 milions de motors a Hongria\nEn 20 anys\nIngolstadt ( ALEMANYA ) , 7 novembre 2013 ( EUROPA PRESS ) -\nLa marca automobilística alemanya Audi , del consorci Volkswagen , ha assolit un volum històric de producció de 25 milions de motors en la seva factoria de Györ ( Hongria ) , ha informat l'empresa , que va assenyalar que aquesta planta està operativa des de fa vint anys .\nEl responsable de Producció d'Audi , Frank Dreves , ha indicat que el propulsor nombre 25 milions muntat a Györ subratlla la "llarga història d'èxit" de la fabricació de motors a Hongria per part de la firma dels quatre cèrcols .\n" Audi Hongria té una importància estratègica dins del grup Audi . Aquesta filial fa una gran contribució a la nostra estratègia de creixement" , va assegurar el directiu de la multinacional automobilística alemanya.\nLa corporació va assenyalar que la fàbrica de Györ compta amb una plantilla composta per 5.400 treballadors i ha assenyalat que la cadència de producció és de més de 8.100 propulsors diaris . L'oferta de motors d'Audi està formada per 235 versions mecàniques diferents .\nPer la seva banda, el responsable de Fabricació de Motors de la firma a Hongria , Achim Heinfling , va destacar que l'èxit de la seva empresa en aquest país es deu a la qualitat es seus motors , al compromís de la plantilla i al continu progrés tecnològic .\nLa fabricació de propulsors en aquest centre es va iniciar el 1993 i des de 2001 la corporació també acobla automòbils en aquesta factoria . La previsió de l'empresa és fabricar 125.000 cotxes a l'any a la planta de Györ .


Ricard Garcia-Valls, investigador principal de la recerca de la URV, mostrant el dispositiu que aconsegueix produir energia neta deu vegades més ràpid que la biomassa URV\nLa funció de les plantes ha inspirat la creació d’un nou dispositiu que permet acumular el diòxid de carboni (CO2) per transformar-lo en biocombustible. Investigadors del Departament d’Enginyeria Química de la URV liderats per Ricard Garcia-Valls, del grup de recerca MEMTEC, han imitat el procés natural de la fotosíntesi i l’han millorat al laboratori. Amb aquesta recerca han aconseguit desenvolupar un prototip que fa una fotosíntesi que podria millorar el model natural. Segons ha informat la universitat, aquest sistema permetria augmentar de quatre a deu vegades més la capacitat d’acumulació de CO2 respecte a les fulles dels arbres, permetria obtenir un compost concret i la velocitat de producció d’energia seria, com a mínim, deu vegades més ràpid que la biomassa.\nEls arbres absorbeixen el CO2 present a l’aire, que penetra a través dels porus de les fulles, anomenats estomes. Observant aquest model, els investigadors han dissenyat una membrana amb estomes artificials, uns porus de mida controlada als quals han aplicat uns compostos que, en contacte amb l’aigua, fan que les molècules de CO2 quedin atrapades sobre la superfície. En el cas dels arbres, el diòxid de carboni concentrat a les fulles es transforma en matèria orgànica.\nEl dispositiu que han dissenyat aprofita aquesta concentració de CO2 per aconseguir un compost concret: àcid fòrmic o metanol, que permetrà fabricar combustible net amb l’ajut de plaques solars, sense cap impacte mediambiental, que es pot emmagatzemar i possibilitarà produir electricitat en el moment que faci falta.\nSegons ha informat la URV, aquesta recerca pot ser d’utilitat en aplicacions que tindrien sortida al mercat, com a substituts en petit format de bateries solars, per exemple, o piles que es carregarien soles amb energia renovable per poder fer funcionar telèfons, ordinadors, tauletes i, fins i tot, cotxes i cases.


Neix a Manresa un nou projecte cultural per treballar el pensament filosòfic, científic i artístic - Canal Taronja Comarques Centrals\nIniciNotíciesGeneralNeix a Manresa un nou projecte cultural per treballar el pensament filosòfic, científic i artístic\nNeix a Manresa un nou projecte cultural per treballar el pensament filosòfic, científic i artístic\nLa capital del Bages ha impulsat un nou projecte adreçat a ser un espai de reflexió i diàleg, entorn al pensament filosòfic, científic i artístic. Sota el títol de Cosmògraf, la iniciativa, que tindrà lloc del 27 d’octubre al 14 de desembre, proposa una quinzena d’activitats culturals, entre les quals, hi ha xerrades, exposicions, presentacions de llibres i tertúlies. La primera edició del projecte reflexionarà sobre el post humanisme i plantejarà com serà l’ésser humà del segle XXI.\nPer a la regidora de Cultura de l’Ajuntament de Manresa, Anna Crespo, aquest projecte és la continuació d’una iniciativa engegada fa quatre anys amb els Pessics de Saviesa i que ara es vol potenciar afegint la participació d’altres entitats de la ciutat que treballen en la mateixa línia de pensament.\nEl projecte pretén trencar el binomi ciències i lletres perquè, segons consideren els seus impulsors, el coneixement de la realitat és global i comporta plantejaments tècnics, científics, però també ètics, morals filosòfics i artístics. La voluntat és no ometre cap punt de vista per enriquir la mirada crítica, innovadora i transformadora.\nEl representant dels Professors de Filosofia ha volgut subratllar la qualitat i l’interès de les propostes de la programació, tant pel seu contingut com pels noms propis que hi participen. Així mateix ha ressaltat la voluntat d’obrir les iniciatives amb els instituts de la ciutat.\nManresa desestima la creació d’un síndic local i acorda visites regulars del Síndic de Greuges de Catalunya


Pàgina d'inici\tEstiu 2013\tEstiu 2013: Amb nens\tL’Ecorail del Cardener\nPermanent - Callús (Bages)\nAntigues vies ferroviàries que fa molt de temps que eren en desús avui tornen a tenir un gran sentit. Sobre aquests rails, un divertit mitjà de locomoció ens durà de viatge. És l’Ecorail del Cardener, un projecte innovador, original i únic a Catalunya i a l’Estat que ha reciclat una antiga infraestructura per convertir-la en un sistema de transport turístic. A través d’un recorregut de vuit quilòmetres, amb sortida al poble de Callús i arribada al Mas de Sant Iscle, podrem gaudir del paisatge del Pla de Bages. Coneixereu diferents punts d’interès turístic, històric i paisatgístic de la zona. L’itinerari de l’Ecorail és a prop del parc de l’Agulla de Manresa, per la qual cosa, en acabar el vostre viatget, o abans d’iniciar-lo, un pícnic al parc de la capital del Bages us pot complementar molt bé l’activitat del dia.\nEstació de l'Ecorail\nCarrer Prolongació Dupont, s/n\n08262 Callús (Bages)


Felluns - Viquipèdia, l'enciclopèdia lliure\n42° 45′ 41″ N, 2° 29′ 01″ E / 42.7614°N,2.4836°E / 42.7614; 2.4836Coord.: 42° 45′ 41″ N, 2° 29′ 01″ E / 42.7614°N,2.4836°E / 42.7614; 2.4836\nClaude Fillol (2001–)\nDolmen de DePeyralade\nEl poble de Felluns es troba a 376 m d'altitud, dominant la vora esquerra de la Matassa, al centre del terme, formant un petit agrupament de cases que presideix l'església parroquial de Santa Maria de Felluns. Prop de la ribera hi ha un antic molí. Diversos dòlmens han estat enregistrats al territori de Felluns; el de La Cauna del Mòro, amb roques amb cúpules als voltants, al lloc dit La Molhereta; La Cabana del Mòro; la Casa del Mancho; el roc de l'Arca (que sembla un dolmen destruït). També hi ha vestigis d'habitatges prehistòrics.\nEl terme municipal de Felluns, de 6.61 km² d'extensió, s'estén a la vall baixa de la Matassa, a la seva confluència amb l'Adasig. Comprèn el poble de Felluns, que agrupà l'escassa població del municipi. Limita amb els termes de Sant Martí de Fenollet (N), el Viver (NW), Prats de Sornià (SW), Pesillà de Conflent (S), Trillà (SE) i Ancinyà (E). Passa per l'extrem SE del municipi la carretera D-619, de Sant Pau de Fenollet a Prada, d'on surt la D-9, que passa per Felluns i continua vers el Viver i Caudiers.\nAl sector N s'eleven petits serrats (574 m al Pic Laseró); en aquest sector hi ha unes pedreres de feldespat. La part N i E del terme és construïda per gneis i granits del massís de l'Aglí. Al sud de la vall de la Matassa, que travessa el terme de ponent a llevant, tot aprofitant una zona de falla, s'estén el vessant septentrional del sinclinal de Boissavila, amb esquists molt en relleu. La Matassa aflueix a l'Adasig (procedent de Pesillà de Conflent des de migdia) a l'extrem SE. Els boscs es localitzen sobretot a l'obac de la vall, al sud del terme (La Devesa, amb alzines i roures).\nLa superfície agrícola es limita a 105 ha (en més d'una dotzena d'explotacions, amb una forta baixada des del 1954) amb predomini total de la vinya (96 ha, 89 de les quals de denominació d'origen controlada i 6 d'altres vins); hi ha també 6 ha de pastures i farratges i 1 d'hortalisses. Hi ha una petita cooperativa amb una capacitat inferior a 8.000 hl. Per tal de dinamitzar el turisme hom va bastir a finals del segle XX una resclosa damunt la Matassa amb finalitzat esportiva (pesca i bany).\nLes formes antigues del nom del lloc (Fullonibus el 1259, Faluns el 1395, Felhums el 1408) semblen relacionar-se amb l'existència d'un molí draper o batà (fullo,-onis en llatí), que es remuntaria probablement a l'època romana. La família senyorial del Viver sembla que en tenia el domini a l'alta edat mitjana, i així el 3 de juliol de 1259 Berenguer de Viver hagué de reconèixer, davant el bisbe Jaume de Narbona, que ell i els seus pares s'havien apropiat injustament -menystenint les excomunions- dels delmes de l'església de Santa Maria de Felluns i va reconèixer tenir-los del bisbat. Posteriorment apareix unit sovint als censos demogràfics i econòmics de Pesillà. El 1750, a més de les produccions de blat, oli, sègol, mill, civada, llegums, vi, et., ultra llenya i carbó, hom enregistra que els dos llocs eren reials i que el rector era a Pesillà i el vicari a Felluns, alhora que continua detenint els drets senyorials el senyor del Viver; el 1789 hi havia dos diputats (cònsols municipals) a cadascun dels dos llocs.\nMapa de la comuna de Felluns\nClaude Fillol 2001-\nLa població era de 9 focs el 1367 (amb Pesillà), 3 focs (sense Pesillà) el 1375 i només 1 foc el 1395. El 1750 comptava, juntament amb Pesillà, 324 habitants, i el 1789 Felluns tenia 21 focs (Pesillà, 33). Al segle passat el màxim demogràfic s'aconseguí el 1861 amb 152 h; posteriorment la minva fou progressiva (110 h el 1896, 82 el 1926), amb l'excepció d'un lleuger augment el 1954 (98 h); 76 el 1968, 57 el 1975 i només 42 el 1982, arribant als 68 el 2015. Actualment, el 25% de les cases són, residències secundaries.\nGran Geografia Comarcal de Catalunya volum. núm. 14, pàgs. 470/71, Gran Enciclopèdia Catalana S.A. (ISBN 84-85194-59-4)\nA Wikimedia Commons hi ha contingut multimèdia relatiu a: Felluns\n↑ Nomenclàtor Toponímic de la Catalunya Nord Arxivat 2012-02-07 a Wayback Machine., p. 114\nObtingut de «https://ca.wikipedia.org/w/index.php?title=Felluns&oldid=28940007»\nLa pàgina va ser modificada per darrera vegada el 24 des 2021 a les 19:12.


Música (EMV) - Viaró Global School Global School\nINICI Vida Acadèmica Música (EMV)\nA Viaró, la música ha estat sempre element essencial de la formació dels alumnes. La seva dimensió creativa, social i integradora contribueix molt positivament al desenvolupament de les seves capacitats artístiques i humanístiques. Per sol·licitar informació i inscrivir-vos a l’EMV Escola de Música de Viaró) podeu escriure a l’adreça emv@viaro.org\nActituds i aptituds que treballa el Departament de Música:\nSensibilitat per l’art.\nValor de l’esforç.\nFoment de la constància.\nResponsabilitat i gust pel treball en equip.\nAutonomia i apoderament.\nGenerositat i alegria de compartir.\nPrincipals activitats musicals:\nL’Escola de Música de Viaró (EMV): En col·laboració amb la Fundació Conservatori Liceu, Viaró va crear el programa “Primària Musical”, gràcies al qual els alumnes poden estudiar llenguatge musical i aprendre a tocar instruments, a més d’examinar-se dels diferents nivells del conservatori, sempre dins de l’horari escolar. L’èxit d’aquest projecte ha provocat que s’implantés en un bon nombre de col·legis de tot Catalunya.\nFormació musical oficial i reglada\nDes de fa més de set anys, vam formar alumnes des de 1r de Primària fins a 2n de Batxillerat en disciplines: com a llenguatge musical, cant coral, música de cambra, piano, guitarra, flauta travessera, clarinet, saxòfon, trompeta, violí i violoncel.\nEn l’actualitat, comptem amb 120 alumnes que reben formació oficial i reglada. Gran part d’aquests alumnes participa, al costat d’altres escoles vinculades, a la cantata organitzada al Palau de la Música Catalana per la Fundació Conservatori Liceu de Barcelona.\nMúsica a totes les etapes\nA partir de Primària, tots els cursos reben una formació musical contínua a càrrec de professors especialistes i segueixen la programació del Conservatori.\nLes nostres dues agrupacions orquestrals, el Conjunt Instrumental de Cambra i l’Orquestra de Guitarres, participen al llarg del curs en nombroses actuacions (concerts de l’EMV, Concert de Santa Cecília, audicions a Viaró infantil, actes litúrgics, etc.).\nComptem amb tres corals que assagen de manera regular: Coral de Primària, Coral d’ESO (Almond tree) i Coral de Batxillerat. El seu repertori, barreja de clàssic i modern, sol estar present en esdeveniments propis de l’escola i en altres iniciatives de caràcter social.


Llegeix! Revistes | AMPA Les Pinediques de Taradell\n← IV Jornades Internacionals d’Educació i Criança, VIC\nNO PASSEU DE LLARG →\nPublicat el 28/01/2011 per Ampa\nÉs la primera revista en català per a nens i nenes d’1 a 3 anys que compta amb l’assessorat de «Nascuts per Llegir», que donem eines als pares i educadors perquè la lectura sigui per a tots un estímul i un fet plaent i enriquidor.\nUna revista adreçada al públic infantil i juvenil, feta en català, divertida i interessant, amb un contingut i una presentació de màxima qualitat, que ajudi els seus lectors a adquirir el gust per la lectura, els desvetlli la curiositat pel món que els envolta, els estimuli la creativitat i sigui, en definitiva, un element de lleure actiu, creatiu i enriquidor.\nLa revista creada per als lectors de 4 a 8 anys que es troben en les primeres etapes de l’aprenentatge de la lectura.\nAquest gener del 2011 neix la revista del Club Súper 3. Hi trobereu de tot: sèries, les aventures del Pau a la natura, trucs màgics de la Lila… !\nReporter Doc: per descobrir els secrets del món Animals: A través de cada reportatge, el lector, de 9 a 11 anys, coneix l’hàbitat dels animals, els seus costums i els aspectes més curiosos. La secció de Ciència li proposa una trobada amb els grans descobriments i últims avenços científics. La d’història, amb il·lustracions divertides, un llenguatge planer i amè i diversos nivells de lectura, el nen/la nena gaudirà dels esdeveniments històrics. I la secció del món, per comprendre altres cultures i familiaritzar-se amb els costums d’altres pobles. 10 números, inclou un especial Nadal i un especial Estiu amb més pàgines i activitats.\nCucafera, per créixer en tots els sentits Per explicar fantàstics contes, il·lustrats amb tota la cura i adaptats a l’edat de 3 a 6 anys i centres d’interès per desenvolupar la imaginació, ampliar el vocabulari i fomentar la motivació per la lectura. Per descobrir i observar. Reportatges per conèixer el món que l’envolta i respondre les preguntes que es fa, de la mà d’experts en Educació Infantil i amb il·lustracions de fotos i dibuixos que l’ajudaran a entendre tota la informació. Per retallar i jugar. Jocs educatius per desenvolupar la psicomotricitat, l’observació, la creativitat… Per passar-ho bé tot sol o per compartir. 10 números, inclou un especial Nadal i un especial Estiu.\nTiroliro: per aficionar-se a la lectura Conte. Històries emocionants, divertides, d’intriga… que atrapen el lector de 6 a 9 anys. Dividit en capítols, amb una lletra que fa la lectura fàcil i amb resums que permeten fer pauses i tornar a la història fàcilment. Jocs. Per superar petits reptes, passar-ho bé i aprendre mentre practiquen destreses molt útils en aquesta etapa educativa. Còmic. Una altra forma, fàcil i divertida, d’entrar en la lectura. Històries plenes d’humor i peripècies que es llegeixen d’una tirada I molt més: Pàgines d’observació i descobriment d’animals, receptes, endevinalles, manualitats, experiments… 10 números, inclou un especial Nadal i un especial Estiu amb més pàgines i activitats\nEureka és una revista gratuïta de divulgació científica i humanística que apropa la ciència d’una forma amena i entretinguda a l’alumnat d’ESO i Batxillerat de Catalunya. Per això, es distribueix gratuïtament als centres escolars (entre 50 i 100 exemplars per centre) on molts professors la fan servir a classe per introduir temes del programa o simplement per tractar-ne paral·lelament de nous. Eureka combina l’explicació de conceptes bàsics amb l’actualitat científica i relaciona els fenòmens científics amb exemples quotidians i propers a l’alumnat per facilitar-ne la comprensió i desvetllar el seu interès. Tot plegat, en un llenguatge planer que no desmereix el rigor d’una publicació creada per joves investigadors i professors de la Universitat de Barcelona i altres centres de recerca.\nLA REVISTA DE LES TRES BESSONES\nLa Revista de Les Tres Bessones, està editada per Cromosoma Edicions i El Periódico de Catalunya, i destinada a la canalla. Així doncs, el món de l’Anna, la Teresa i l’Helena ara ha pres forma de publicació mensual amb jocs, còmics, retallables, endevinalles, contes, idees pel cap de setmana i una secció en anglès.\nA més a més, les Bessones vénen acompanyades per personatges com la Bruixa Avorrida, la Mercè Bonjoc, en Juanito Jones i en Pipsqueak, i entre tots pretenen que tota la família, però sobretot els més menuts, s’involucrin en els seus continguts variats, atractius i didàctics.\nAquesta entrada s'ha publicat dins de General i etiquetada amb Noticies, Propostes. Afegiu a les adreces d'interès l'enllaç permanent.


El dia de la pau no va només de guerres – El Pilar Report\nDes de 2003 hi ha hagut a Espanya més de 1038 dones assassinades i aquest any 2020 ja hi ha 5 víctimes de la violència de gènere\nÚltimament la nostra societat està en una situació crítica, sobre tot parlant sobre el maltractament físic i psicològic que reben les dones. Els casos de dones maltractades i assassinades són extremadament alts i gairebé s’han convertit en una notícia més del dia a dia.\nDins de la violència de gènere hi ha molts tipus que també estan molt presents a la societat actual, no només és la mort, com moltes persones creuen: hi ha, per exemple, el control de la teva parella i les violacions. Els casos de violencia no només es limiten al maltractament físic, també s’hi veuen implicats els casos de maltractament psicològic, que deixa marca permanent en les víctimes.\nEl maltractament provoca lesions físiques i mentals greus, que atemoritzen a la víctima durant anys, posteriorment aquestes víctimes necessiten uns tractaments mèdics per superar aquell trauma.\nAlgunes de les conseqüències més greus de la violència de gènere són: lesions diverses (contusions, traumatismes, ferides, cremades…), que poden produir discapacitat; deteriorament funcional; símptomes físics inespecífics (per exemple cefalees); empitjorament general en la salut de la víctima…\nMolts dels casos es troben dins d’una parella estable, ja que molt sovint estan presents les preguntes com “On ets? A quina hora vindràs?”. O diferents prohibicions com “No vagis amb amics”, “no et posis això que és molt curt”…\nEn la nostra societat s’ha de dir que existeixen moltes relacions tòxiques. Una de les raons es troba en les xarxes socials que et permeten vigilar la teva parella quan i com vulguis. Les persones que habitualment volen aconseguir el poder de decisió sobre una altra, utilitzen l’amor per “esclavitzar” la parella.\nLa justícia i la llei està canviant poc a poc per intentar que les violacions o maltractes acabin eliminant-se per fi, encara que estem molt lluny d’aconseguir-ho ja que molts dels violadors només han d’anar uns mesos a la presó. Moltes dones han sortit al carrer per reivindicar aquesta situació i aconseguir canviar-la; encara que el procés és lent, esperem que sigui contundent.


Tres vehicles implicats en un accident a Sant Pere i Sant Pau\nL'incident ha succeït en la carretera TP-2031 que passa pel barri tarragoní\nL'accident ha succeït en el punt quilomètric 1 de la carretera TP-2031 | Google maps\nAccident múltiple al barri tarragoní de Sant Pere i Sant Pau aquest migdia. Tres vehicles s'han vist implicats en una col·lisió a la carretera TP-2031, que passa pel barri de Tarragona. Segons han informat els Bombers, una persona ha resultat ferida a causa d'aquest incident.\nAccident múltiple a Tarragona\nQuan passaven pocs minuts d'un quart de dues d'aquest migdia, el servei d'emergències ha rebut l'alerta d'un accident entre tres vehicles a Sant Pere i Sant Pau. Els fets han succeït a la carretera TP-2031, concretament, en el punt quilomètric 1 de la via.\nEls Bombers de la Generalitat han anat amb dues dotacions fins al lloc de l'accident, però no han hagut de realitzar cap tasca d'excarceració, ja que no ha quedat cap persona atrapada a l'interior del vehicle a causa de l'accident.\nD'altra banda, una de les persones que ocupava un dels seients del vehicle, segons ha informat Bombers, ha resultat ferida lleu. D'altra banda, la resta no han resultat ferits o han tingut ferides de poca consideració. Fins al lloc de l'incident, també hi han anat el Sistema d'Emergències Mèdiques (SEM) i la Guàrdia Urbana de Tarragona.\nTres vehicles s'han vist implicats en un accident a Sant Pere i Sant Pau | Twitter\nDues furgonetes i un cotxe cremen a Tarragona\nEls Bombers de la Generalitat han hagut d'actuar aquesta passada matinada per apagar les flames que han calcinat totalment dos vehicles en el barri de Sant Salvador i les d'un tercer que ha quedat afectat.\nL'incident ha succeït a l'avinguda Sant Salvador de Tarragona, quan per causes que es desconeixen, dues furgonetes han començat a cremar i han acabat afectant la part lateral d'un cotxe que estava al costat.\nSant Pere i Sant Pau accident Bombers Barris de Tarragona


Normes pel campionat social de Mar-Costa 2.016 – societat pescadors barcelona\nmarç 24, 2016 Concursos, Noticies No comments\nNormes pel campionat social de Mar-Costa 2.016\nTot seguit us indiquem les normes del campionat social de Mar-Costa de la temporada 2.016\nNormes pel campionat social de categoria Mar-Costa 2016:\nEl campionat social de Mar-Costa consta de 5 proves, 3 de llancer o surf-càsting en escenari de platja i 2 de fondal/boia en escenari de port o escullera. A final de temporada es comptabilitzaran les 4 millors puntuacions de cada participant per fer la classificació final del campionat. Per participar a les proves és imprescindible tenir més de 16 anys i estar al corrent del pagament de la quota de soci de l’any en curs, llicència de pesca i llicència federativa en vigor ambdues.\nSorteig dels llocs de pesca:\nEls llocs de pesca per cada concurs es farà mitjançant un sorteig. El sorteig es farà a la reunió de la Junta del dijous anterior al concurs on hi poden assistir tots els esportistes que participaran a la prova.\nEs puntuarà 1 punt per gram per totes les espècies. A l’hora del pesatge, els peixos s’hauran d’entregar nets de sorra i d’altres elements foranis a l’encarregat del pesatge. Per facilitar el recompte, s’hauran d’haver separat ja les captures que tinguin la mesura necessària per poder puntuar de les que no tinguin la mesura legal. En cas d’empat, la posició es decidirà pel major nombre de captures. Si segueix l’empat, es decidirà per la peça més grossa i si es manté, es decidirà pel nombre de banderí. El primer classificat de cada concurs rebrà 125 punts, el segon 124 punts, el tercer 123 punts i així es succeirà fins l’últim classificat. A final de temporada hi haurà un premi especial també pel plusmarquista de la temporada, que serà el qui aconseguirà la peça de major pes.\nSón vàlides totes les espècies piscícoles. No són vàlides ni serps, mol·luscs, cefalòpodes ni crustacis. Les captures hauran de tenir les mesures mínimes establertes per la legislació actual. Les captures que no arribin a la talla mínima establerta per la seva espècie, no es comptabilitzaran.\nLlistat de talles mínimes autoritzades (Reglamentació europea, nacional i autonòmica):\nAgulla – aguja (Belone belone) – 25cm\nBesuc blanc – aligote (Pagellus acarne) – 17cm\nBesuc de la piga – besugo (Pagellus bogaraveo) – 33cm\nBesucs – besugos (Pagellus spp) (la resta de besucs no regulats pel R.1967/2006) – 12cm\nBis – estornino (Scomber spp.) – 18cm\nBoga – boga (Boops boops) – 11cm\nBruixa -gallo (Lepidorhombus spp) – 15cm\nCastanyola – japuta (Brama brama) – 16cm\nCastanyola negra – (Chromis chromis) – 9cm\nDot – cherna (Polyprion americanus) – 45cm\nEsparrall – raspallón (Diplodus annularis) – 12cm\nLlenguado – lenguado común (Solea vulgaris) – 20cm\nLlissa – lisa (Mugil spp) – 16cm\nLlobarro – lubina (Dicentrarchus labrax) – 25cm\nLluç – merluza (Merluccius merluccius) – 20cm\nMabre – herrera (Lithognathus mormyrus) – 20cm\nMaire – Bacaladilla (Micromesistius poutassou) – 15cm\nMero – mero (Epinephelus spp.) – 45cm\nMoll, roger – salmonete (Mullus spp.) – 11cm\nMóllera, capellà – capellán (Trisopterus minutus capelanus) – 11cm\nMorruda – sargo picudo (Diplodus puntazzo) – 18cm\nOrada – dorada (Sparus aurata) – 20cm\nPagell – breca (Pagellus erythrinus) – 15cm\nPagre – pargo (Pagrus pagrus) – 18cm\nPeix espasa, emperador – pez espada (Xiphias gladius) – 90cm\nRap – rape (Lophius spp) – 30cm\nSalpa – salema (Sarpa salpa) – 15cm\nSardina – sardina (Sardina pilchardus) – 11cm\nSarg – sargo (Diplodus spp) (la resta de sargs no regulats pel R.1967/2006) – 15cm\nSeitó, anxova – boquerón (Engraulis encrasicolus) – 9cm\nSorell – jurel (Trachurus spp.) – 15cm\nTonyina – atún (Thunnus thynnus) – 115cm\nVerat – caballa (Scomber spp.) –18cm\nVidriada – sargo mojarra (Diplodus vulgaris) – 18cm\nLa resta d’espècies hauran de tenir una talla superior als 15cms.\nConcursos de llancer (Surf-càsting):\nProves de 5 hores de durada en escenari de platja. La concentració sempre serà una hora abans de l’inici de la prova. L’acció de pesca durarà durant les 5 hores de la prova i a l’arribar a l’hora establerta, qualsevol captura després d’aquest moment es considerarà invàlida excepte en el cas que hagi estat clavada anteriorment i hagi calgut més estona per a poder treure-la de l’aigua.\nEs podran emprar 2 canyes en acció de pesca, amb un màxim de 3 hams d’una sola mort per canya. És permès tenir el nombre de canyes que es cregui necessari en reserva, sempre orientades en sentit contrari a les emprades en acció de pesca. La distància entre les canyes en acció de pesca no ha de ser superior a la distància entre els braços oberts del pescador.\nEl pes mínim permès pel llast és de 50 grams.\nEls esquers permesos són tots aquells d’orígen marí (anèlids, mol·luscos, cefalòpodes, peixos i algues) i també els diferents tipus de pa. Queden prohibits els esquers d’origen no marí (cucs de terra, asticot, cereals, fruits, pollastre, etc.) a més també d’esquers artificials (vinils, jigs, minnows, etc.).\nTambé resta prohibit l’ús de feromones i atraients artificials, en escenaris de platja NO està permès brumejar.\nConcursos de fondal/boia:\nProves de 5 hores de durada en escenari de port o escullera. La concentració sempre serà una hora abans de l’inici de la prova. L’acció de pesca durarà durant les 5 hores de la prova i a l’arribar a l’hora establerta, qualsevol captura després d’aquest moment es considerarà invàlida excepte en el cas que hagi estat clavada anteriorment i hagi calgut més estona per a poder treure-la de l’aigua.\nEs podrà emprar una sola canya en acció de pesca amb un màxim de 3 hams d’una sola mort per canya. És permès tenir el nombre de canyes que es cregui necessari en reserva, sempre orientades en sentit contrari a les emprades en acció de pesca.\nEs pot pescar tant a fondal amb plom o amb boia/flotador.\nTambé resta prohibit l’ús de feromones i atraients artificials, ja sigui per l’esquer com per la preparació del brumeig.\nÉs permès el brumeig a partir d’un quart d’hora abans de començar la prova.\nDegut a les restriccions d’alguns espais de pesca per part de les autoritats, com són ports i esculleres, el nombre de participants serà limitat, en principi a 30 participants, dels quals tindran prioritat aquells que participen al campionat complert de Mar-Costa. L’assistència haurà de ser confirmada pels participants com a mínim una setmana abans de la prova mitjançant l’abonament de la mateixa. En cas de que algun participant no hagi abonat l’import en el termini esmentat, si hi ha més participants en la llista d’espera, la seva plaça passarà al primer d’aquesta llista. També serà necessari reduir el nombre de vehicles que accedeixen als recintes portuaris, pel que es prega als socis que puguin, compartir els seus vehicles per no causar cap problema d’aparcament al recinte.\n*La junta directiva de la Societat de Pescadors de Mar de Barcelona es reserva el dret de modificar i/o alterar el reglament en cas que es consideri oportú.\nconcursos, normas, normes, sociedad de pescadores deportivos de mar de Barcelona, societat de pescadors esportius de mar de Barcelona


Èxit dels Bergants a la seva Diada d’Hivern de colles castelleres universitàries - Created by Redacció malarrassa - In category: Cultura, Dia a dia - Tagged with: Bergants del Campus Terrassa, Diada d’Hivern, Grillats del Campus Baix Llobregat, Pataquers de la URV, Xoriguers de la Universitat de Girona - malarrassa - El periòdic independent i gratuït de Terrassa\nYou are here: Home / Cultura / Dia a dia / Èxit dels Bergants a la seva Diada d’Hivern de colles castelleres universitàries\nLa colla verd llima aconsegueix ahir dijous 13 de desembre dues noves fites per primera vegada i estrena el 2 de 6 aquesta temporada.\nEls Bergants del Campus Terrassa han tornat a superar-se a la seva Diada d’Hivern. Tot i que el mal temps ha obligat a traslladar l’actuació al local dels Castellers de Terrassa, això no ha afectat els objectius de la colla verd llima, que han fet la millor diada del que portem de temporada.\nLa primera gran fita ha arribat amb el pilar de 4 caminat, que han fet arribar des de la cantonada del carrer Frederic Soler fins la porta del local. Aquesta és una construcció que mai havien provat fins ara, poc habitual de veure en el món casteller universitari.\nA la primera ronda de castells, els Bergants han optat per provar el primer 2 de 6 de la temporada. Amb una alineació renovada, la torre ha pujat una mica girada des d’un començament i l’han hagut de treballar quan ha passat la canalla, però finalment l’han pogut descarregar.\nA continuació, la colla egarenca ha estrenat una nova fita: el 3 de 6 amb pilar i el 4 de 6 amb pilar descarregats de manera simultània. Dues construccions que, més enllà de la dificultat tècnica de tots dos castells, obliguen a tenir un bon gruix de castellers tant de pinya com de tronc. Tot just fa dos anys, a la segona Diada d’Hivern, la colla va completar el 3 de 6 i el 4 de 6 simultanis, aleshores sense els pilars al mig.\nEls Bergants han tancat les rondes de castells amb el 7 de 6, el segon del tram, i que també han hagut de treballar, sobretot a la baixada. El pilar de 5, també el segon de la temporada, i quatre pilars de 4 amb unes quantes estrenes han posat la cirereta a una nova gran diada dels Bergants.\nPel que fa a les colles convidades, els Xoriguers de la Universitat de Girona han completat els dos castells bàsics de 6 i el 3 de 6 amb pilar; els Grillats del Campus Baix Llobregat han tingut en el 3 de 6 el seu màxim castell, mentre que els Pataquers de la URV han completat castells de 5. Tot plegat, en un jornada, un cop més, d’absoluta germanor entre les colles.\nResum de la IV Diada d’Hivern dels Bergants del Campus Terrassa:\nBergants del Campus Terrassa: P4cam, 2de6, 3de6p i 4de6p sim., 7de6, P5, 4P4.\nXoriguers de la Universitat de Girona: P4, 3de6, 3de6p, 4de6, P4.\nGrillats del Campus Baix Llobregat: P4, 4de5, 3de6, 3de5p, P4s.\nPataquers de la URV: P4, 2de5, 4de5, 4de5, P4.\nLa colla Bergants del Campus Terrassa acaben el tram d’hivern estrenant els set pisos


Un misteri que ja no sembla misteriós\nQui s'amaga darrere del nom de Nil Barral? Alguns ja fan les seves apostes\nNo fa gaires setmanes que L'home que dormia al cotxe va sortir a la venda, però ja és a la boca de tots els aficionats a la literatura negra. Sobretot perquè la identitat del seu autor és per a tots un misteri.\nJORDI LAMBIES Barcelona. Actualitzada el 13/03/2011 00:00\n260x366 Un misteri que ja no sembla misteriós Un misteri que ja no sembla misteriós\nA tots els lectors voraços de novel·la negra els agrada llançar els daus a partir de la pàgina 15 i aportar el seu granet de sorra en el procés d'investigació per enxampar el culpable. Ara els misteris arriben per partida doble. Si el lector mitjà no en tenia prou amb una intriga que es complica a cada capítol, ara ja no només es tracta de trobar l'assassí. Fa unes setmanes que es parla de la incògnita que s'amaga darrere del nom de Nil Barral, l'autor de L'home que dormia al cotxe , publicada per Amsterdam Llibres. Tan sols dos escollits pel cel saben qui és realment l'autor de la novel·la, mentre els seus lectors s'acontenten fent porres en un taulell de Cluedo, intentant esbrinar qui és l'home sense ombra que firma el boom de la temporada. De pistes, n'hi ha unes quantes. Si més no el fet que el protagonista de la trama es digui també Nil Barral pot ser un bon esquer per començar a desembolicar la troca. Ja n'hi ha més d'un que s'ha jugat totes les fitxes al 23 negre, i assegura que té el culpable agafat per la pitrera.\nEncara que són pocs els que de moment s'han atrevit a aixecar el dit, els més erudits en el tema ja han pronunciat un veredicte. Teresa Solana, una de les més notables escriptores de l'escena negra catalana, membre de l'antologia Crims.cat , ha llegit la novel·la, i ja n'ha tret les seves pròpies conclusions. "No tinc cap problema a dir-ho, estic gairebé convençuda que Nil Barral és Andreu Martín. Tinc motius molt sòlids per pensar-ho". Andreu Martín és un dels grans autors catalans de gènere. L'any 1987 va crear el personatge de Flanagan, un hit de la literatura juvenil, protagonista d'una sèrie de novel·les que s'estén fins ben entrat el nou mil·lenni. Martín també ha estat un referent per a adults, amb obres com L'home que tenia raor , El blues del detectiu immortal o Cop a la Virreina . I, últimament, s'ha destacat com a padrí del ja mític Nil Barral. De fet, signa una petita dedicatòria a la coberta del llibre: "La novel·la negra més brillant i enginyosa que he llegit l'últim any". Teresa Solana -i algun altre que s'enganxa a la sospita- ha començat a ensumar-se alguna cosa. " L'home que dormia al cotxe és una bona novel·la. Es nota que l'ha escrita algú amb ofici". No es resisteix a afegir que creu que es tracta d'una estratègia comercial. Si és així, qui més qui menys convindrà que el misteri perd romanticisme.\nPistes i més pistes\nPerò no hi ha res cantat. I tothom està convidat a llegir la història de Nil Barral -el personatge, perquè queda clar que de l'altre encara no se n'obre la veda-, l'empleat d'una companyia d'assegurances que de sobte es troba investigant la mort d'un dels seus clients. Hi ha vídua inclosa, gairebé una paròdia de les femmes fatales que es despenjaven pel despatx de Sam Spade -que ningú malpensi, perquè el tal Nil no aspira a res més que dormir tranquil al costat del seu estimat Néstor-. I el títol, L'home que dormia al cotxe , és una picada d'ullet a la trilogia Millenium de Stieg Larsson. Heus aquí un bufet de pistes que poden guiar cap a un port segur.\nAquest és el principi d'una llarga saga, o això és el que augura Barral en el seu mur de Facebook -a la xarxa sí que s'hi atreveix-. L'home que dormia al cotxe és una novel·la curta que es llegeix en un viatge de metro, i segur que cap dels assidus del transport públic posarà objeccions a l'hora de devorar les futures entregues. Tot i l'èxit que potser l'espera a la cantonada, Nil Barral no té intenció de baixar del burro. Seguirà sent un enigma editorial durant molt de temps; un Bansky de la literatura catalana. Mentre duri el secret, s'hi val a col·leccionar pistes i jugar al seu joc. A veure qui serà el més-dient de la taula.


Mataró des del cel ------------- (Vista Alegre): febrero 2012\nNou PSC Maresme\nEl passat cap de setmana del 10 i 11 de febrer vam cel·lebrar a l'Institut Miquel Biada de Mataró el VI Congrés del PSC Maresme. Sota el lema de "NOU PSC. Més Maresme", va ser un interessantíssim cap de setmana de debat dels socialistes de la comarca.\nEn Xavier Amor va resultar escollit Primer Secretari del PSC Maresme pels propers anys. Liderarà un equip a on m'ha demanat fer les tasques de Secretari d'organització, però a on també hi formen part gent jove i molt potent com en Miquel González de Caldes, la Glòria Mans d'Alella, la Loli Agüera i en Josep Rueda de Palafolls, la Sílvia Tamayo de Canet, en Santi d'Arenys, i l'Alícia Romero de Mataró. A part de tot un grup de gent de tota la comarca per donar l'empemta necessària que els socialistes de la comarca hem de donar per tornar a ser el referent.\nLa veritat és que la sensació era que tenim un repte! El repte de construir un Nou PSC al Maresme, un partit que ha de tornar a ser l’eix central de la política a la nostra comarca. En dos anys, hem passat d’una de les millors situacions del nostre partit, amb governs a totes les administracions i amb una organització estable, a un dels pitjors escenaris possibles, en forma de successives derrotes electorals, sense una direcció clara i amb importants dubtes sobre el futur del PSC.\nHem d’invertir la tendència. I la única forma d’adaptar-se al canvi és canviar. A Catalunya hem entès la necessitat d’impulsar aquest canvi. A d’altres llocs, no. Ho vam veure al Congrés Nacional, i ho hem vist al nostre Congrés de Federació. Ara, ho volem veure a les Agrupacions locals, que és a on es guanyen les eleccions, sobretot aquelles més importants per nosaltres, les municipals.\nCanvis en les idees, en les persones, en les maneres gestionar el partit i, sobretot, en les maneres de fer política... Per això tenim un repte!\nEl repte de recuperar la confiança abans de res, dels i de les nostres militants i simpatitzants, com a base per recuperar la dels nostres votants; que ens ha de portar a recuperar Ajuntaments, i a ser decisius al Consell Comarcal; en cap Administració ens podem permetre que es desmantellin les polítiques socials que tants i tants esforços ens ha costat aconseguir per la gent d’esquerres.\nI tenim el repte d’aportar totes les nostres energies al PSC a tot Catalunya en el nostre model de país, i en el nostre nou model de partit.\nDurant els últims mesos hem fet un profund exercici d’autocrítica, i hem arribat a la conclusió de que, a més a més de l’impacte electoral de la crisi econòmica, hi ha també aspectes de la nostra organització, activitat i discurs de partit que expliquen una part no menyspreable de la desafecció, desmobilització i resultats que estem patint. Combatim-los! Canviem-los! Siguem valents començant per nosaltres mateixos, per la nostra estructura i la nostra manera de fer!\nHo hem dit 1.000 vegades i ho direm 1.000 més: som representants de la ciutadania, la gent s’ha d’identificar amb nosaltres i perquè s’identifiquin, hem de fer POLÍTICA REAL.\nAixò és el Nou PSC, energia renovada per impulsar el progrés als municipis de la comarca.\nCrec en un nou projecte de partit.\nI crec que en els equips, en les agrupacions i en la militància socialista, començant per posar-hi la il·lusió, la creativitat, la valentia, l’energia i el treball que fan falta per dur-ho a terme.\nPublicado por Charli en 19:14 No hay comentarios:


Excursions amb raquetes | Vielha\nAbans de decidir quina ruta vols fer, hauries de consultar el servei d’advertència d’allaus del Conseh Generau d’Aran.\nA part de les excursions recomanades anteriorment per portar a terme amb botes de muntanya, a continuació, et proposem altres opcions ideals per realitzar després d’una nevada abundant. L’activitat de les raquetes no requereix cap destresa especial, per això és apta per a tothom i fins i tot per fer amb nens.\nNo et perdis la sensació única de caminar per la neu i deixa’t emportar per la pau que envolta l’ambient amb l’únic so del teu caminar i dels flocs inundant l’hivernal paisatge.\nUna fàcil i agradable passejada per la vall de Conangles et permetrà gaudir de tota la bellesa de la fageda de Conangles vestida d’hivern.\nItinerari recomanat per realitzar després d’una bona nevada.


Elter, el portal d'Osona - El Festival Underground per lluitar contra la neurofibromatosi recapta 5.164 euros\nEl Festival Underground per lluitar contra la neurofibromatosi recapta 5.164 euros\nArola Cumeras | dilluns 13 de febrer de 2017 12:27h\nDiumenge al matí es va fer la matinal solidària amb dansa i música sota el pàrquing de la plaça\nUn dels moments d'actuació musical, en aquest cas amb Guillem Roma\nAnna Gutiérrez, organitzadora i mare d'un infant amb la malaltia\nManlleu, | 5.164,5 euros. Aquesta és la xifra que va recaptar diumenge a Manlleu el Festival Solidari Underground, superant les expectatives dels organitzadors. L’acció solidària recollia fons per investigar la neurofibromatosi, una malaltia poc freqüent que, entre d’altres, implica l’aparició de tumors. Hi van mostrar el seu treball el Gimnàs Fina i l’Estudi 67 i va haver-hi música de destacats artistes de Manlleu com Roger Usart, Pep Poblet i Guillem Roma.\nAnna Gutiérrez, una de les organitzadores i mare d’un infant amb la malaltia, explica que es fa difícil “dir la quantitat concreta de gent però va estar ple des de quarts d’11 fins a les 2”. Per fer el festival, els van cedir la zona del pàrquing de la plaça com a ubicació, i consideren que va ser un indret encertat. Pel so “no està habilitat per fer concerts i el nivell acústic era millorable però no vam passar fred i va anar bé per ballar a les noies del Gimnàs Fina i d’Estudi 67”. A tot arreu hi havia “cua i la valoració és molt, molt positiva”; ja sabíem que “la música, el menjar i els actes per a infants porten molta gent”, conclou.\nAl Festival Underground s’hi podien fer manualitats o bé jocs de Quiràlia i “es va passar un diumenge al matí entretingut i amb bona música”. Es van vendre productes com ara patates, pernil, cervesa o es podia participar en activitats infantils però els preus assequibles “entre 1 i 3 euros ens feien pensar que no recaptaríem tant, però tot i així hem superat la xifra”. Pel maig del 2015, en una edició en què “estrenàvem les samarretes” es va recaptar 5.100 euros i “ja era molt difícil poder-ho superar, i ho hem aconseguit”. Porten venudes més de 2000 samarretes per la causa, que també es coneix amb l’etiqueta #EndNF. Tots els diners s’aportaran a l’associació Acnefi, que ho destina a l’Institut Català d’Oncologia, que té una línia d’investigació oberta”.\n- La línia de tren R3 pararà a Passeig de Gràcia? (13 de febrer de 2017)\n- Quatre alumnes de l'Institut Antoni Pous premiades a la Fundació.Cat (13 de febrer de 2017)\n- L'accés per a vianants al pont de Can Moles es tallarà les nits del 22 al 24 de maig i durant tot el dilluns 21 (13 de febrer de 2017)\n- Arriba la primera cursa solidària Santa Joaquima a Manlleu (13 de febrer de 2017)\n- Més de 900 peces de roba intercanviades durant el Mercat d'Intercanvi de Manlleu (13 de febrer de 2017)


Eduard Pujol té "total confiança en els 68 diputats que tenim la responsabilitat i compromís de fer efectiva la restitució del president Puigdemont"\nRedacció 30/01/2018 - 14.08 Actualitzat 30/01/2018 - 22.26\nJunts Per Catalunya assegura que "no defallirà" en la voluntat per "restituir el govern de Carles Puigdemont", entès que "la democràcia no s'ajorna", com tampoc "la restitució de les nostres intsitucions".\nEn aquest sentit Eduard Pujol ha demanat al president del Parlament, Roger Torrent, que aixequi l'ajornament del ple d'investidura:\n"Estem obligats a tornar a apel·lar al bon sentit institucional del president Torrent, al correcte sentit institucional del president d'aquesta cambra, al legítim ús de les seves obligacions i atribucions en defensa dels drets dels parlamentaris d'aquesta cambra, atès que el TC ha resolt negativament allò que haviem presentat."\nEl portaveu del grup parlamentari ha assegurat, a més, que no hi pot haver cap altre escenari que no sigui "la unitat" de l'independentisme:\n"No hi pot haver cap altre escenari que no sigui el de la unitat. Ho sabem els 68 diputats que farem possible la investidura del president Puigdemont. Estem conjurats en aquesta unitat. Tots i cadascun d'aquests 68 diputats volem representar correctament la voluntat de les urnes i mirar els ulls de fit a fit als nostres electors."\nTambé ha volgut llançar un missatge a la gent "que avui de manera il·lusionada volia viure com aquest Parlament tornava a investir Puigdemont", un missatge de "fidelitat a la gent", "tranquil·litat i confiança":\n" Sabem quina és la voluntat de les urnes. No defallirem."\nPujol també ha llegit un fragment de la intervenció que tenia prevista en el ple d'investidura:\n"Som la revolta dels somriures, la gent del sí, la del respecte i la tolerància. Nosaltres som el somni que deia la Muriel Casals. Nosaltres continuem sent el somni perquè sabem interpretar allò que la gent ens va dir a les urnes el 21 de desembre i que es exactament allò que el TC aquesta tarda ha demostrat una vegada més que no té intenció de respectar."\nAquest migdia Pujol ja havia comparegut amb Elsa Artadi en una compareixença davant dels mitjans al mateix Parlament. Artadi ha explicat que han traslladat a Torrent en privat que "no compartim la decisió d'ajornar el ple". Per ells, "es donen les condicions per fer el ple d'investidura aquesta tarda". "Hi som, la gent hi és i els vots hi són", i ha afegit:\n"Per damunt de tot hi ha la voluntat popular."\nArtadi ha confirmat que no sabien que Torrent ajornaria el ple i ha afegit que, malgrat tot, sí que comparteixen el fons del discurs. En aquest sentit, el grup de JxCat valora que Torrent es comprometi públicament a no presentar ni proposar cap altre candidat alternatiu a Carles Puigdemont.\nDes de la CUP també han comparegut per mostrar la seva insatisfacció amb la decisió de Torrent. L'han escenificat entrant a l'hemicicle a l'hora prevista d'inici del ple.\nL'ajornament de la investidura divideix el bloc independentista


MAEVA LE GYAPETE-VALTHORENS en Valthorens, Informació i Ofertes | Estiber\nMAEVA LE GYAPETE-VALTHORENS\n16 valoracions / 7.5\nEscull les teves dates per MAEVA LE GYAPETE-VALTHORENS\nInformació i serveis de MAEVA LE GYAPETE-VALTHORENS\nEl complex Le Gypaète es troba a Val Thorens, en el llogaret de Péclet. La residència disposa d'estudis i apartaments de diferents capacitats, els que tenen capacitat de 4 persones disposen de balcó. Es pot sortir del complex amb els esquís posats ja que es troba a peu de pistes, i el centre de Val Thorens es troba a 300 metres. Els allotjaments disposen de calefacció i zona d'estar. A més, hi ha un centre de fitness i internet Wi-Fi per un suplement. A l'edifici també hi ha un restaurant.\nEl complex Le Gypaète es troba a Val Thorens, en el llogaret de Péclet. La residència disposa d'estu...\nPlace Du Slalom, , Valthorens, Francia\nValoracions i experiències dels viatgers a MAEVA LE GYAPETE-VALTHORENS\nLa proximitat en l?accès de pistes\nQue no haya servicio de limpieza, tengas que limpiarlo todo tu sin siquiera tener bayeta o esponja.\nCerca de pistas lejos del centro\nRuido hasta altas horas\nincomodidad de limpiarlo tu\nPreguntes freqüents per MAEVA LE GYAPETE-VALTHORENS\nHi ha wifi al MAEVA LE GYAPETE-VALTHORENS?\nPuc aparcar a prop del MAEVA LE GYAPETE-VALTHORENS?\nQuina distància hi ha entre l'hotel MAEVA LE GYAPETE-VALTHORENS i els accessos a pistes?\nEl MAEVA LE GYAPETE-VALTHORENS està a uns 50 M de Accés directe a pistes - Val Thorens (TROIS VALLEES) de les pistes d'esquí.\nCom són les habitacions del MAEVA LE GYAPETE-VALTHORENS?\nLes habitacions del MAEVA LE GYAPETE-VALTHORENS disposen dels següents serveis Televisió, Servei de Neteja de pagament, Calefacció, Dutxa o Banyera, WC, Tovalloles, Llençols, Mantes, Cafetera, Rentavaixelles, Cuina, Microones.\nQuin és l'horari d'entrada i sortida del MAEVA LE GYAPETE-VALTHORENS?\nL'horari d'entrada al MAEVA LE GYAPETE-VALTHORENS és A partir de les 17:00 hores i el de sortida de Fins a les 10:00 hores.\nAdmeten mascotes a MAEVA LE GYAPETE-VALTHORENS?\nSí, el MAEVA LE GYAPETE-VALTHORENS permet l'entrada d'animals. Es prega avisar amb antelació.\nQuant costa una nit al MAEVA LE GYAPETE-VALTHORENS?\nPots aconseguir alguna cosa molt econòmica si consultes les ofertes de Estiber a MAEVA LE GYAPETE-VALTHORENS. Ara mateix pots veure tots els preus aquí


Donar de baixa vehicle Barcelona: sol·licitud de baixa pel titular | Botànica Automoció\nInici » Donar de baixa vehicle Barcelona: sol·licitud de baixa pel titular\nDonar de baixa vehicle Barcelona: sol·licitud de baixa pel titular\nEn el cas que necessiti donar de baixa un vehicle a Barcelona i que vostè sigui el titular, a continuació us indiquem els passos necessaris per a realitzar la baixa.\nEl primer pas és el lliurament del vehicle en les nostres instal·lacions de desballestament de barcelona, juntament amb la documentació necessària per sol·licitar la baixa del vehicle com a titular.\nA més de l'opció de lliurament del vehicle a les nostres instal·lacions de descontaminació de vehicles per part del client, també oferim el servei de recollida del vehicle amb les nostres grues i personal de Botànica Automoció on el client ens indiqui, ja sigui en la via pública o en el dipòsit.\nPer gestionar la sol·licitud de baixa del vehicle per part del titular, cal la següent documentació:\nDNI del titular del vehicle.\nFormulari de Sol·licitud de baixa del vehicle signat pel titular. (descarregar document).\nUn cop tenim el vehicle a les nostres instal·lacions i la documentació necessària, es procedeix a realitzar els 2 passos necessaris per a la finalització del procés de baixa del vehicle:\nCertificat de destrucció del vehicle fora d'ús (VFU): En un termini màxim de 24 hores es lliura al client el certificat VFU, d'acord el vehicle ha entrat al nostre CAT (Centre Autoritzat de Tractament de vehicles fora d'ús) amb codi gestor E-944.06, i ha estat descontaminat.\nTramitació de baixa definitiva del vehicle de la DGT: Un cop emès el certificat de destrucció del vehicle, des de Botànica Automoció li gestionem la tramitació de la baixa definitiva del vehicle de la DGT, perquè aquest vehicle ja no consti com a vehicle en circulació.\nA Botànica Automoció li gestionem el servei perquè vosté sàpiga on donar de baixa un vehicle a barcelona província, no s'hagi de preocupar de res i tingui la baixa del vehicle tramitada en 24 hores.\nEntre els diferents tipus vehicles que donem de baixa estan:\nMonovolums i 4x4\nConsulti'ns sobre els tipus de vehicle per donar de baixa i les diferents opcions de recollida i lliurament de la documentació i el vehicle.\nSi té algun dubte sobre el servei ens pot contactar per telèfon al 933 353 719, o mitjançant el nostre formulari de més informació.


Somos españoles, no catalanes\nTema: Somos españoles, no catalanes\n31/05/2009, 11:28 #1\nAlbert Rivera i Rosa Díez, en una marxa a Mallorca contra la normalització lingüística\nUnes 4.000 persones han participat en una marxa a Mallorca per exigir "llibertat lingüística" i en contra del decret de normalització lingüística, organitzada pel Círculo Balear. A la protesta hi han participat el líder de Ciutadans, Albert Rivera, i el de UPyD, Rosa Díez, i membres del PP com la portaveu a les Juntes Generals de Guipúscoa, Regina Otaola. Durant el recorregut de la manifestació s'han sentit crits de "somos españoles, no catalanes", "som mallorquins, no catalans" o "libre elección, no a la imposición". El lema de la marxa era "nuestras lenguas nos unen, volem llibertat d'elecció".\nEl president de Círculo Balear, Jorge Campos, ha demanat la derogació del decret de normalització lingüística de Balears i que el català no tingui consideració de mèrit i no sigui un "requisit excloent" per accedir al treball a l'administració pública.\n31/05/2009, 11:32 #2\nFixeu-vos quins punts de vista més enfrontats: els manifestants parlen de "llibertat d'elecció" i el diari E-noticies de que van contra "la normalisació"\n31/05/2009, 11:33 #3\n4.000?? Juas, permet que me rigui una estona.\nUnes 15.000 perfectament, sense problemes. Ses autoridats reconeixen unes 15.000 i una web anomenada libertad balear també heu diu, tenien unes 4 persones que feien estadístiques i conten unes 15.000 aproximadament.\n31/05/2009, 11:52 #4\nvan dir 25mil\n31/05/2009, 11:58 #5\nS'informe policial diu unes 15.000 i una web, libertad balear, tenia persones contant per mitges i estadístiques i coincideixen amb 15.000.\nA sa "Cadena per la Llengua" de s'OCB de fa 2 setmanes, crec, sa policia diu unes 4.000 i es diari independentista Avui diu unes 2.000 XD\n31/05/2009, 12:46 #6\nun a tota la gent que va anar i estiguerem en els balears, referent a les cifres sempre serem manco


Opinió Tota la culpa la té Hollywood\nOpinió 15/06/2018 11:12\nDes dels seus orígens, el cinema ha actuat com un model conformador d'actituds i estils de vida. A dia d'avui, amb l'efecte multiplicador de la televisió, legitima conductes i percepcions de la realitat que antany provocaven rebuig o discrepància. Per comprovar-ho n'hi ha prou amb apuntar-se a la política.\n"Tota la culpa la té Hollywood", solia dir una amiga meva (molt aficionada al cinema, esclar), referint-se al fet que els seus esdeveniments vitals, en particular els menys satisfactoris, havien estat mediatitzats pel que veia en les pel·lícules, que per ella era la realitat. No era un cas únic. La personalitat de la gent canvia quan reconeixen com a realitat en les seves vides el que el cinema els ven i les històries que mostra.\nÉs tal la influència de les imatges en la gent que, als Estats Units, s'han donat casos d'atacs a persones per creure que són els dolents d'alguna pel·lícula. "Tots vam aprendre a besar davant les pantalles i abans que en la realitat. Sortíem del cinema disposats a fer-ho com Burt Lancaster l'hi feia a Ava Gardner (…) Amb la lliçó apresa, carregats de teoria, decidits a imitar aquells petons de precisió, que mai havien de ser més llargs de vint-i-cinc segons, però havien de superar els deu. Petons sense llengua, però amb misterioses implicacions lingüístiques", comenta Juan Cueto.\nExpliquen els analistes que, entre altres coses, aquesta pulsió es tradueix en afinitat emocional, quan l'espectador sent un acostament imprecís cap al protagonista; acte-identificació, quan se sent en la mateixa situació que el seu ídol; imitació i projecció, que consisteix que més enllà del pentinat, la roba o el besar, la persona vol viure com viu el seu artista favorit.\nLes generacions de la tele -molt en particular, la que va néixer i va créixer amb l'invent- segurament saben de tot això moltíssim més que les anteriors. I no té res d'estrany, en conseqüència, que no solament hagin estat, diguem, influïdes pels Chiripitifláuticos, o els dissabtes de "Un globo, dos globos, tres globos", sinó que és la mateixa tele la que s'ha instituït en referència principal dels seus universos. Ja no hi ha, doncs, manera d'entendre el món al marge de les imatges. I menys, fins i tot, de guanyar eleccions.\nPotser per això, ancorada en la vella cultura Gutenberg, Esquerra Unida no aconseguia trencar el seu modest sostre electoral, quan les condicions objectives semblaven donar-li tota la raó. Per contra, quan va irrompre Pablo Iglesias en el paisatge polític, ho va fer de la mà de la tele, o viceversa. Va dedicar els seus primers 8.000 euros del sou com a parlamentari europeu a finançar La Tuerka, la humil tertúlia que li va permetre donar el salt a les grans pantalles. En vigílies de la campanya a les eleccions europees de 2014, la gent es preguntava qui era aquest de la cueta, que sortia molt per la tele.\nFicats en farina, res de sorprenent, que de tocar el mitjà es passi al missatge, a ser part d'ell, de vegades com a actor. Cosa que va semblar posar de manifest el celebrat petó de Pablo Iglesias a Xavier Domenech, en ple espai escènic de les Corts. I així continuem, a l'estil americà (com diu Román Ceano), seguint les passes de Ronald Reagan, directament sortit de Hollywood, o del mateix Donald Trump, que més que real sembla catòdic.\nEl preocupant de tot això és que igual acaba passant-nos amb Pablo Iglesias, Xavier Domenech, Ada Colau, i no solament ells, la qual cosa ens passava quan, després d'atipar-nos de cinema, crèiem que ens perseguia el FBI, la CIA, Freddy Krueger (tots alhora), miràvem fixament a un estrany en passar pel carrer i ens retornava la mirada, preguntant-nos quin tipus de problema teníem.\nEUA Pablo Iglesias cinema Hollywood


Comunicats | Assemblea Llibertària de la UAB\nPosicionament davant el context polític actual a Catalunya\nVivim en un moment històric on el poble català està demostrant la seva voluntat per decidir el seu futur més immediat, a través de l’organització ciutadana i la presa de consciència política. Veiem que des de les institucions es vol monopolitzar com a campanya política el desig del poble i la trajectòria que està prenent el procés sobiranista. Trobem necessari com a llibertàries no demorar més el nostre posicionament i abandonar els discursos simplistes i ambigus que fins al moment han marcat les nostres postures envers la realitat política catalana.\nAssistim a un evident control institucional del procés independentista i entenem que aquest és contrari a la voluntat popular, i només servirà per articular els interessos de les elits polítiques i econòmiques. Davant d’això, però, hi ha la possibilitat d’actuar mitjançant la desobediència com a acció directa, enfront de les imposicions legalistes de Tribunal Constitucional i els Governs espanyol i català.\nApostem per la creació de nous espais polítics anticapitalistes i antipatriarcals per articular la desobediència al marge de l’extrem pacifisme i la institucionalització de la protesta. En aquest sentit, defensem un referèndum vinculant, i no purament consultiu i subordinat als interessos de la minoria política dominant, com a mètode de democràcia més directa dins les mancances de l’actual sistema capitalista, que permeti l’expressió dels interessos populars.\nEls mecanismes parlamentaris són un obstacle envers la consecució de l’alliberament nacional i, si seguint aquest camí, hipotèticament, s’aconseguís la creació d’un Estat Català, aquest no seria res més que la construcció d’un nou monopoli del poder.\nUna de les característiques de l’actual procés independentista és que té un component interclassista i transversal. Aquest fet, però, no ha pogut diluir els interessos contraposats dels diferents grups socials, obrint una escletxa que evidencia, cada cop més, una lluita de classes que sempre ha estat latent. Això es veu clarament en com els alts càrrecs polítics intenten eclipsar les problemàtiques socials que ells mateixos han provocat, amb l’estratègia de l’”ara no toca”, volent deslligar la qüestió nacional de la social. Rebutgem aquesta falsa dicotomia, entenent que la defensa de l’autodeterminació i de la terra mai pot anar desvinculada de la lluita de classes.\nLa nostra alternativa llibertària consisteix en la utilització de les eines pròpies de les classes populars, que permetin la independència plena: assemblees, federacions, cooperatives, sindicats, ateneus, associacions de barris i veïnes i altres organitzacions horitzontals i assembleàries. Proposem aquests mitjans com a mecanismes per a la consecució d’una societat alliberada de qualsevol Estat, trencant amb el patriarcat i amb totes les jerarquies i rols de dominació i opressió que d’ell se’n deriven, contra el capital i totes les relacions de poder produïdes dins de l’àmbit econòmic i amb qualsevol expressió autoritària que controli o domini el destí i l’autodeterminació del poble català i de qualsevol poble que lluiti pel seu alliberament.\nÉs per això que fem una crida a la desobediència i a construir una resposta col·lectiva, a través de l’acció directa.\nMORT A L’ESTAT I VISCA ELS POBLES LLIURES!\nA 15 d’octubre del 2014,\nAssemblea Llibertària de la UAB,\nThis entry was posted in Comunicats, General and tagged Alliberament nacional, Anarquisme, Comunicats on 16/10/2014 by asslliuab.


La vacuna contra la covid-19 ha evitat gairebé mig milió de morts en majors de 60 anys a Europa\nLa vacunació contra la covid-19 ha evitat 469.186 morts entre persones majors de 60 anys, segons apunta un estudi publicat aquest dijous elaborat pel departament de l'Organització Mundial de la Salut (OMS) a Europa i el Centre Europeu de Prevenció i Control de Malalties (ECDC, per les seves sigles en anglès).\nL'estimació, expliquen l'ECDC i l'OMS, no inclou les vides salvades amb la vacunació de menors de 60 anys ni per la reducció de la transmissió del virus. L'estudi assenyala que des del desembre del 2019 s'han registrat 1,5 milions de morts a Europa i que el 90,2% de les defuncions han estat de persones majors de 60 anys. També remarca que on més morts s'han evitat és on hi ha més població amb la pauta completa.\n"El ràpid desenvolupament i administració de vacunes contra la covid-19 ha donat molta protecció a milions de persones vulnerables a patir una malaltia greu o a morir", indiquen l'OMS i l'ECDC, que avisen que la vacunació està sent "desigual" al continent.